



Rømskog barnehage

årsplan 2025





# Innhold

[1. Innhold 1](#_Toc604055969)

[2. Innledning 2](#_Toc198240827)

[Del 1 3](#_Toc1735275860)

[Barns medvirkning 4](#_Toc1304054976)

[2. Lek, omsorg, danning og læring 4](#_Toc630438241)

[3. Trygt og inkluderende barnehagemiljø 5](#_Toc1717187492)

[4. Progresjon 6](#_Toc889369415)

5. Fagområder 7

Kommunikasjon og språk 7

[Barnehagens digitale praksis 7](#_Toc1147213231)

6. Samarbeid hjem og barnehage 8

7. Planlegging, vurdering og dokumentasjon 9

8. Overganger 10

9. Trafikksikkerhet 10

3. Del 2 12

[4. Andre dokumenter og nettressurser7](#_Toc1116433322) 21

# Innledning

Årsplanen skal vise hvordan barnehagen arbeider for å omsette rammeplanens formål og innhold, og barnehageeierenslokale tilpasninger til pedagogisk praksis.   
Årsplanen er et arbeidsredskap for barnehagepersonalet og dokumenterer barnehagens valg og begrunnelser. Planen gir også informasjon om barnehagens pedagogiske arbeid til foreldre, myndighetsnivåene, barnehagens samarbeidsparter og andre interesserte. I tillegg skal det utarbeides planer for kortere og lengre tidsrom og for ulike barnegrupper etter behov. Det er styreren som leder prosessen med å utarbeide planene.  
  
Årsplanen skal vise hvordan barnehagen arbeider med omsorg, lek, danning og læring, og progresjon skal tydeliggjøres. Det skal synliggjøres hvordan barn og foreldres medvirkning bringes inn i planleggingsarbeidet og hvordan barnehagen vurderer sitt pedagogiske arbeid. Det skal også fremkomme hvordan barnehagen arbeider med tilvenning av nye barn og ivaretar samarbeid og sammenheng med skolen. ([Forskrift om rammeplan for barnehagens innhold og oppgaver](https://lovdata.no/dokument/SF/forskrift/2017-04-24-487/KAPITTEL_7-1-1#KAPITTEL_7-1-1))

Sammen med Aurskog-Hølands visjoner, verdier, oppvekststrategien ¨*Bedre sammen*¨ og dokument ¨*Kvalitet i barnehage¨* skal årsplanen bidra at alle barn og unge i Aurskog-Høland sikres et helhetlig tverrfaglig tilbud.

Årsplanen er fastsatt av samarbeidsutvalget i Rømskog barnehage .

Rømskog januar 2025

Tove Granli Foss, virksomhetsleder Rømskog barnehage

# Del 1

## Barns medvirkning

«Barnas synspunkter skal tillegges vekt i samsvar med deres alder og modenhet. Barna skal ikke overlates et ansvar de ikke er rustet til å ta». [(Rammeplanen)](https://www.udir.no/laring-og-trivsel/rammeplan-for-barnehagen/barns-medvirkning/)

Personalets felles syn på barn er avgjørende for vår praksis. Vi ser på barn og voksne som likeverdige aktører i hverdagen, slik at barnas stemme skal høres på lik linje som voksnes.

Vi mener at medvirkning betyr at innspill skal høres, og at man skal få gi uttrykk for sine synspunkter som vurderes, før det tas en beslutning med begrunnelse. Vi setter ikke likhetstegn mellom medvirkning og det å bestemme selv.

Den ansattes praksis har avgjørende betydning for barns opplevelse av egen påvirkning på sin hverdag.

Hva betyr dette for barnet:

* Barnets følelsesmessige uttrykk blir tatt på alvor. Vi tar oss tid til å lytte.
* Barna i barnehagen får si sin mening i alt som har med barnet å gjøre. Og barnets mening vektlegges.
* Barna deltar på barnesamtaler og barnemøter.
* Barna kan velge hvilket lekerom de ønsker å være på, og igjen kan de velge blant ulike aktiviteter. Dette bidrar til at barna får påvirke sin egen hverdag.

Tegn på god praksis hos oss:

* De ansatte er lydhøre for barnas ønsker, behov og forutsetninger. Vi fanger opp hva barna er opptatt av.
* God praksis er at vi oppmuntrer barna til å gi uttrykk for sine tanker og meninger i hverdagssituasjonene.
* Vi legger til rette slik at barna kan prege sin egen barnehagedag.
* Vi legger til rette for et godt foreldresamarbeid.

## 2. Lek, omsorg, danning og læring

Vi bruker trygghetssirkelen Circle of security, COS aktivt i hverdagen for å bevisstgjøre samspill mellom barn og ansatte. Trygghetssirkelen danner utgangspunkt for omsorg i barnehagen og med dette som basis øker vi vår bevissthet og kompetanse i å skape trygghet, vise godhet, regulere barnas følelser og hjelpe til i lek og vennskap.

Et bilde som inneholder tavle

Automatisk generert beskrivelse

Leken er barnas viktigste læringsarena, og danner grunnlag for barns utvikling, sosialisering, læring og danning. Lek er barns væremåte og barndommens kjennemerke. Leken har egenverdi, er frivillig og lystbetont.

Leken fremmer fantasi, kreativitet, humor og glede og i leken bearbeider barn følelser og opplevelser. Vi ser på leken som dagens viktigste gjøremål. [(Rammeplan)](https://www.udir.no/laring-og-trivsel/rammeplan-for-barnehagen/barns-medvirkning/).

Vi gir leken nok rom og plass, der de ansatte fremmer et inkluderende miljø der alle barn kan delta i lek og erfare glede i lek.

#### Hva betyr dette for barnet:

* Barnet skal føle seg trygg, sett, respektert og inkludert i vår barnehage.
* Barnet skal ha venner i barnehagen, og ha fellesskapsfølelse.
* Barnet skal få varierende lekeerfaring i barnehagen.
* Barnet skal få støtte til å ta selvstendige valg.

#### Tegn på god praksis hos oss:

* Våre ansatte er lekne, kreative, tilstedeværende og deltagende ansatte.
* Vi har stort fokus på lek, setter av god tid til lek og tilrettelegger for god lek. Vi legger også tilrette for læring gjennom leken.
* Vi er med barna i følelsene, og er lydhøre for deres uttrykk.
* Vi forsøker å tilby ulike aktiviteter slik at barna får bred erfaring og allsidig utvikling.

## 3. Trygt og inkluderende barnehagemiljø

Barna i våre barnehager skal ha et trygt og inkluderende barnehagemiljø, hvor de ansatte skal møte barna med tillit og anerkjennelse, og bidrar til trivsel og glede i lek og læring.

Ansatte er bevisst på og har kompetanse til å oppdage og forebygge alvorlig omsorgssvikt, vold og seksuelle overgrep mot barn. Vi oppdager, undersøker og forebygger alle former for mobbing og krenkelser, og følger opp med tiltak helt til barnet opplever at det er i et trygt og inkluderende miljø. [(Rammeplan)](https://www.udir.no/laring-og-trivsel/rammeplan-for-barnehagen/barns-medvirkning/)

Alle ansatte har som rollemodeller et særlig ansvar for å etterleve og formidle barnehagens verdigrunnlag. Dette innebærer at ansatte må være kompetente, tilstedeværende og varme voksne som tar barnas perspektiv.   
Alle barnehagene har spesialpedagoger som bidrar med sin kompetanse for å sikre et inkluderende barnehagemiljø for alle barn. Vi vil at det allmennpedagogiske og spesialpedagogiske arbeidet skal sees i en sammenheng, og at man skal ha mer fokus på forebygging enn reparasjon.

#### Hva betyr dette for barnet:

* Våre barn skal føle seg trygge på barn og voksne i vår barnehage.
* Barna skal ha lyst til å gå i barnehagen, og oppleve omsorg og nærhet.
* Barna får støtte i sin utvikling, individuelt og sosialt.
* Barna skal føle seg inkludert og bli møtt på sine følelser.

#### Tegn på god praksis hos oss:

* «Kroppen uke» gjennomføres to ganger i året.
* Vi har en ansatt som er Barnas verneombud. Hun er en ressursperson for de andre ansatte, og holder seg faglig oppdatert.
* Vi er forutsigbare, har bred erfaring og viser mye omsorg.
* I bruker «Plan for arbeidet med barns psykososiale barnehagemiljø» og «Aurskog-Høland modellen» i vårt arbeid for å gi barna et trygt og inkluderende miljø.

## 4. Progresjon

Progresjon i barnehagen innebærer at alle barna skal utvikle seg, lære og oppleve fremgang. [(Rammeplan)](https://www.udir.no/laring-og-trivsel/rammeplan-for-barnehagen/barns-medvirkning/)

Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke- og aktivitetsmuligheter.   
Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø.

#### Barn skal få utfordringer tilpasset sine erfaringer, interesser, kunnskaper og ferdigheter. Progresjon skal følge barnets utvikling og ikke en bestemt aldersgruppe.

#### Hva betyr dette for barnet:

* Barna skal føle mestring hver eneste dag.
* Barna får mulighet til å utvikle seg i sitt eget tempo, og få opplevelse og utfordringer tilpasset sitt nivå.
* Barna får erfaring med ulike aktiviteter, både inne og ute. Som eksempel er de med å dyrke maten vi spiser.

#### Tegn på god praksis hos oss:

* Vi er opptatt av å anerkjenne hvert barn, deres interesser og egenskaper.
* Vi tilpasser aktivitetene etter barnas utviklingsnivå, bl.a. med lekegrupper, i skolegruppa og den digitale læringen.
* Vi har stor variasjon i aktivitetstilbudet. Slik at vi kan gi barna varierte erfaringer. Vi har fokus på å gi barna erfaringer i naturen.

## 5. Fagområder

Rammeplanen beskriver syv fagområder som vi jobber kontinuerlig med og tilpasser til barnas alder og den enkelte barnegruppe. «Fagområdene gjenspeiler områder som har interesse og egenverdi for barn i barnehagealder, og skal fremme trivsel, allsidig utvikling og helse. Barnehagen skal se fagområdene i sammenheng og alle fagområdene skal være en gjennomgående del av barnehagens innhold» [(Rammeplanen kap 9)](https://www.udir.no/laring-og-trivsel/rammeplan-for-barnehagen/barns-medvirkning/).

### Kommunikasjon og språk

En av barnehagens viktigste oppgaver er å fremme barns kommunikasjon og språk.

For å samhandle godt med andre er vi avhengige av å kunne kommunisere.

Alle barnehagene bruker ASK (Alternativ og supplerende kommunikasjon). Det betyr at vi jobber systematisk med ASK ved bruk av bla. Tegn- til-tale, bruk av konkreter og bilder, dagtavle, benevning, sang, rim og regler.   
Rutinesituasjonene i barnehagen er ypperlige arenaer for å legge til rette for språklige aktiviteter.

Vi har en økende andel barn med annet morsmål enn norsk i våre barnehager. Dette stiller store krav til ansatte for å sørge for at barn gis mulighet til å uttrykke sine ønsker og behov slik at de blir forstått.

Aurskog-Høland kommune har ansatt språkpedagog. Pedagogen er en ressurs for alle barnehagene og bidrar med observasjoner av barnegrupper og barnehagens språkmiljø, gir veiledning og kompetanseheving til alle ansatte.

### Barnehagens digitale praksis

Den digitale praksisen i barnehagen skal bidra til barns lek, kreativitet og læring. Digitale verktøy vil i det pedagogiske arbeidet støtte barns læreprosesser og medvirke til å oppfylle rammeplanens føringer.

Personalet skal bruke digitale verktøy aktivt sammen med barna på lik linje med andre pedagogiske verktøy. De ansatte er rollemodeller og lærer barna å utøve digital dømmekraft for å få en forståelse for det etiske knyttet til digitale medier.

Et bilde som inneholder leke, tegnefilm

Automatisk generert beskrivelse

* Aurskog-Høland kommune har en egen plan for digital praksis. Denne planen danner grunnlaget for barnehagens arbeid med digitale verktøy.   
  Alle barn får mulighet til å bli kjent med verktøyene. Dette danner et felles utgangspunkt ved skolestart. Ved at alle barn har erfaring med bruk av digitale verktøy i barnehagen er med på å utjevne sosiale forskjeller.

#### Hva betyr dette for barnet:

* Barna møter et godt språkmiljø i barnehagen. Med gode muligheter for å utvikle et godt språk.
* Barna får ta del i mye sang og musikk. Og får utvikle sin musikalitet.
* Barna får erfaring med ulike digitale verktøy.

#### Tegn på god praksis hos oss:

* Vi har fokus på lesing og bøker i vår barnehage. Vi besøker biblioteket jevnlig, fører lese-lister og har rikelig med bøker tilgjengelig.
* Barna deltar hver uke på musikksamling.
* Vi bruker ulike digitale verktøy, og tilpasser nivået etter hvert enkelt barn.

## 6. Samarbeid hjem og barnehage

For at barna skal utvikle seg, er det viktig med et tett og åpent samarbeid mellom hjem og barnehage. Sammen bidrar foreldre og ansatte til at barna får en god barndom til barnets beste.

I barnehagen møter vi hverandre med respekt og likeverd. Barnehagen inviterer til foreldresamtaler og foreldremøter der vi sammen reflekterer rundt barnets trivsel og utvikling.

### Barnehagen er ansvarlig for å opprettholde et tverrfaglig samarbeid og for å skape arenaer som hjelper barnet og familiene til en best mulig barndom. Dersom det er nødvendig med tettere oppfølging knyttet til barns utvikling benyttes Aurskog-Høland modellen. ([Sammen om barn](https://www.aurskog-holand.kommune.no/innhold/Barn-skole-og-familie/samarbeid-mellom-tjenester/sammen-om-barn/)) Det daglige samarbeidet er knyttet til individnivå, mens foreldreråd og Samarbeidsutvalg (SU) er organer som ivaretar foreldrenes fellesinteresser og i samarbeid med barnehagen skaper et godt barnehagemiljø.

#### Jevnlig gjennomføres det foreldreundersøkelser hvor foreldrene får si sin mening om hvordan de opplever barnehagetilbudet og barnas trivsel.

#### Hva betyr dette for barnet:

* Barna blir ivaretatt på en best mulig måte. De føler trygghet og forutsigbarhet når de ansatte og foreldrene har et godt samarbeid.
* Det betyr at barna blir fulgt opp på beste måte både i barnehagen og hjemme.
* Ved at foreldrene er trygge på barnehagen, og det er god kommunikasjon mellom hjem og barnehage, kan man støtte barnet best mulig i dets utvikling.

#### Tegn på god praksis hos oss:

* Vi bruker resultatet fra foreldreundersøkelsen i arbeidet med foreldresamarbeidet. Resultatene tas opp i SU, foreldremøter og i foreldresamtaler.
* Vi har to foreldremøter og to foreldresamtaler i året. Vi har flere samtaler hvis ønskelig og ved behov. Vi har årlig Forut-kafé, Luciaopptog og sommerfest som viktige arenaer for foreldrene å møtes.
* Vi tilbyr en trygg og god tilvenning ved oppstart i barnehagen. Innkjøringen tilpasses etter barnas behov.
* Vi legger vekt på åpenhet og tillit i vårt foreldresamarbeid.

## 7. Planlegging, vurdering og dokumentasjon

Barnehagen bruker felles møtearenaer til refleksjon og vurdering av barnehagens pedagogiske innhold. Det gjøres faglige og etiske vurderinger som bidrar til å utvikle barnehagen som pedagogisk virksomhet.   
Personalet observerer barn og barnegruppa og vurderer innhold og organisering for å sikre allsidig utvikling og trivsel. Barna skal være aktivt med i planlegging og vurdering av barnehagens innhold. Samarbeidsutvalget blir orientert om barnehagens pedagogiske arbeid, behandler saker fra foreldrerådet og får fremlagt planer.

Barnehagene benytter IST-Home (daglig dialog) som kommunikasjonsplattform for planer, dokumenter og informasjon.

Hva betyr dette for barnet:

* Barna får en variert, planlagt og pedagogisk hverdag i barnehagen.
* Barna får medvirke til innholdet i barnehagen, som er best mulig tilpasset hvert enkelt barn.
* Flere tilstedeværende voksne.

Tegn på god praksis hos oss:

* Vi forsøker å etablere felles praksis, slik at det blir forutsigbart for barna.
* Planlegging og vurdering er faste punkter på ledermøter og personalmøter.
* Vi dokumenterer gjennom IST, månedsplan, tavle i garderoben og daglig kontakt med foreldrene ved bringe- og hentesituasjonen.

## 8. Overganger

Sammen med foreldrene legger vi til rette for at barna får en trygg og god start i barnehagen. Det er tett oppfølging den første tiden slik at barna kan oppleve tilhørighet og trygghet til å leke, utforske og lære.

Overganger skjer også innad i barnehagen og både barn og foreldre får tid og rom til å bli kjent med barna og personalet når de bytter barnegruppe.

Ved overgang til skole/SFO utveksler barnehagen og skole kunnskap og informasjon som utgangspunkt for samarbeid om tilbudet til de eldste barna i barnehagen, deres overgang til og oppstart i skolen. Barnehagen ber om samtykke fra foreldrene for å dele opplysninger om enkeltbarn med skolen. ([Overgangsplan](https://www.aurskog-holand.kommune.no/innhold/Barn-skole-og-familie/samarbeid-mellom-tjenester/overgangsordninger/))

#### Hva betyr dette for barnet:

* Barna får en trygg oppstart i barnehagen ved at vi legger opp innkjøringen individuelt.
* Store og små barn er sammen store deler av dagen, så ved bytte av barnegruppe er alle kjente med hverandre.
* Barnehage og skole er fysisk nær hverandre, så barna er godt kjent med skolens lokaliteter. Dette gjelder også SFO.

#### Tegn på god praksis hos oss:

* Vi setter av god tid til oppstart av nye barn.
* Aldersblandede grupper hvor fokus på vennskap og utviklingsnivå.
* Vi har tett samarbeid med skolen og SFO, og stort fokus på foreldresamarbeid.

## 9. Trafikksikkerhet

Vår kommune er sertifisert som [trafikksikker kommune](https://www.aurskog-holand.kommune.no/nyheter2/aurskog-holand-er-trafikksikker-kommune/) og gjennom det pedagogiske arbeidet skal barna bli kjent med trafikkregler og trafikksikkerhet.   
Vi bruker sansene våre, syn og hørsel, når vi beveger oss ute på tur, og vi har ulike pedagogiske «oppgaver»/aktiviteter vi gjør sammen med barna. Gjennom informasjonsskriv og på foreldremøte avklarer vi foreldrenes ansvar for trafikksikkerhet på vei til og fra barnehagen. Barnehagen har rutiner for tur til fots og med kollektivtransport, samt trafikksikkerhet rundt barnehagens område.  
  
Hva betyr dette for barnet:

* Barna får gode erfaringer og en begynnende trafikkopplæring.
* At barna ferdes trygt til og fra barnehagen, og på barnehagens turer.
* Barna blir kjent i nærområdet, og får trening i å bruke sansene som syn og hørsel.

Tegn på god praksis hos oss:

* Vi er gode rollemodeller for barna.
* Vi følger fastsatte planer og rutiner for turer utenfor barnehagen.
* Vi bruker nærområdet mye slik at barna blir mest mulig kjent og trygg i trafikken.

# Del 2

**Årshjul 2025 Temaer og kompetanseutvikling Rømskog barnehage.**

|  |  |  |  |  |  |  |
| --- | --- | --- | --- | --- | --- | --- |
|  | Januar | Februar | Mars | April | Mai | Juni |
| Planleggingsdag | Voksenrollen – Språk og lekemiljø |  |  | Foreldrearbeid Foreldremøte Samtaler før under og etter bekymring  Inkluderende lekemiljø |  |  |
| Personalmøte | -Årshjul  Planlegge temaer og aktiviteter for våren | -Foreldre-undersøkelsen  Inkluderende barnehagemiljø  -ASK | -Brannvern, beredskap  -Foreldresamtaler | Handlingsskjema Omsorgsbarometer  Kvalitetsdokumentet | Inkluderende barnehage miljø |  |
| Ped.led.møte | -Årshjul neste barnehageår  Inkluderende lekemiljø  Voksenrollen | Inkluderende barnehagemiljø  -Forberede foreldresamtaler | -Forberede foreldremøte | Inkluderende lekemiljø  Kvalitetsdokumentet | Utviklingsarbeid | Planlegge oppstart nye barn |
| Individuelt arbeid | Oppdatering lovendringer | -Levere ferieønsker | -Forberedelse personalmøte. Egen oppgave | Holde seg oppdatert på fagstoff som gis av ped.led. | Bidra i barnehagens utviklingsarbeid |  |
| Foreldremøte |  | Su-møte | -Arbeide med foreldreundersøkelsen | -Temamøte |  |  |
| Foreldresamtale |  |  | -Fokus på kvalitetsdokumentet |  |  |  |
| Samling barn |  | -VO-samling Flip-over |  |  | -VO-samling |  |
| Barnesamtale individuelt |  |  | -Barnesamtale |  |  |  |
| Temaer |  | Samefolkets dag | -Brannvern | -Nederlands nasjonaldag 27.4. | -Uke 18 Kroppen | Sveriges nasjonaldag 6.6.  Filippinenes nasjonaldag 12.6. |
| Aktiviteter | -Ski-og akedag | -Temafest |  | -Påskelunsj |  | -Sommerfest |

|  |  |  |  |  |  |  |
| --- | --- | --- | --- | --- | --- | --- |
|  | Juli | August | September | Oktober | November | Desember |
| Planleggingsdag |  | Kvalitetsdokumentet barnehagemiljø  -Planlegge tema og aktiviteter for høsten |  |  | -Cos  Handlingsskjema Omsorgsbarometer  -Ny årsplan |  |
| Personalmøte Kompetanseutvikling |  | -Planer og rutiner  -HMS  -Brannvern | Foreldresamtaler  Rutiner  Aktuell kompetanse-  heving | -Flytskjema Bhg.loven  -Inkluderende barnehagemiljø  -Beredskap | -Cos  -Forberedelser jul |  |
| Ped.led.møte |  | -Kartlegge hjelpeapp. Årshjuljustering  -Forberede plandag. | -Forberede FORUT  -Arbeid med ny årsplan | Foreldresamtaler  -BVO  -Forberede plandag. | -Årsplan og Fagplan  -Pedagogrollen  -Evaluering |  |
| Individuelt arbeid |  | -Forberedelse til plandagene | -www.plikt.no | -Oppgaver til plandag | -Oppgave til egenutvikling |  |
| Foreldremøte |  |  | -Info om barnehagen  -Rutiner, kvalitetsdokumentet |  |  | -Lucia-opptog  -Su-møte, godkjenne årsplan |
| Foreldresamtale |  | -Oppstarts samtale skjema |  | Kvalitetsdokumentet |  |  |
| Samling barn og individuelt |  | -Oppstarts samtale nye barn | -Barnemøte | -VO-samling Flip-over  -FORUT, FN dagen  -Barnesamtale | -Barnemøte | -VO-samling Flip-over |
| Temaer |  | -Sveits nasjonaldag 1.8. | -Brannvern | -Bistand  -Uke 43 Kroppen | -Latvias nasjonaldag 18.11. | -Jul og tradisjoner |
| Aktiviteter |  |  |  | -Forut kafè |  | Kirkebesøk  -Lucia-opptog  Julemiddag  Nissefest |

**FAGPLAN FOR RØMSKOG BARNEHAGE**

**2025**

Fagplanen sier hvordan barnehagen jobber med de syv fagområdene for barnas utvikling gjennom året.

Mål:

* Barna skal utfolde skaperglede, undring og utforskertrang.
* Barna skal utvikle grunnleggende kunnskaper og ferdigheter.
* Barnehagen skal støtte barnas nysgjerrighet, kreativitet og vitebegjær og gi utfordringer med utgangspunkt i barnas interesser, kunnskaper og ferdigheter.
* Barnehagen skal fremme mangfold og gjensidig respekt, og fremme barns psykiske og fysiske helse.
* Barna skal bli kjent i sitt eget nærområde.
* Barnehagen skal ha fokus på bærekraft og miljø.

**Kommunikasjon, språk og tekst**

**Dette er satsningsområdet i Rømskog barnehage**

**Et bilde som inneholder Grafikk, grafisk design, skjermbilde, Fargerikt

Automatisk generert beskrivelse**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **1-2 år** | Jevnlig leses for, høre lydbok/skjerm  Eks. Se på Ebbe Nebb. | Gjennom hele året | Alle ansatte |
| Få språkstimulering på sitt nivå, ved f.eks. bruk av konkreter og forsterkninger i hverdagssituasjoner | Gjennom hele året | Alle ansatte |
| Lære sanger, rim og regler | Gjennom hele året | Alle ansatte |
| De tospråklige barna skal være en ressurs | Gjennom hele året | Alle ansatte |
| Skal få hjelp i leken, språklig og sosialt | Gjennom hele året | Alle ansatte |
| Lære om språklig mangfold | Gjennom hele året | Alle ansatte |
| **3-4 år**  Et bilde som inneholder tegning, tegnefilm, clip art, sketch  Automatisk generert beskrivelse | Jevnlig leses for, høre lydbok/skjerm  Eks. Se på Ebbe Nebb. | Gjennom hele året | Alle ansatte |
| Lesegrupper | Ukentlig | Ped. ledere |
| Lære sanger, rim og regler | Gjennom hele året | Alle ansatte |
| Besøke biblioteket | Gjennom hele året | Alle ansatte |
| Bli lest for av skoleelever | Hver uke | Ped. ledere |
| Øve bokstavlyder/munnmotorikk | Gjennom hele året | Ped. ledere og spes. pedagog |
| Kjenne igjen bokstaven sin, førstebokstav i navnet sitt  Gå på lydjakt med kamera eller IPad. | Gjennom hele året | Ped. ledere |
| Få kontinuerlig språkstimulering på varierte måter | Gjennom hele året | Alle ansatte |
| Høytlesing av skoleelever | Gjennom hele året | Ped. ledere |
| Lære om språklig mangfold | Gjennom hele året | Alle ansatte |
|  | Munnmotorisk trening | Gjennom hele året | Ped. ledere og spes. pedagog |
| **Skolestartere** | Jevnlig leses for, høre lydbok/skjerm  Eks. Se på Ebbe Nebb. | Gjennom hele året | Alle ansatte |
| Lære sanger, rim og regler | Gjennom hele året | Alle ansatte |
| Besøke biblioteket | Gjennom hele året | Alle ansatte |
| Øve bokstavlyder  Gå på lydjakt med kamera eller IPad. | Gjennom hele året | Ped. leder |
| Bli kjent med bokstavene i navnet sitt | Gjennom hele året | Ped. leder |
| Kunne skrive navnet sitt  Skrive på tastatur eller touch-skjerm | Gjennom hele året | Alle ansatte |
| Lesegrupper | Gjennom hele året | Ped. ledere |
| Høytlesning av skoleelever | Gjennom hele året | Ped. leder |
| Munnmotorisk trening | Gjennom hele året | Ped. ledere og spes. pedagog |

**Nærmiljø og samfunn**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **Alle**  Et bilde som inneholder Menneskeansikt, person, klær, jente  Automatisk generert beskrivelseTemaene blir tilpasset barnets alder og utvikling. | Bli kjent med og å bruke nærområdet aktivt  Eks. Ta bilde av barna sine hus og lage kart.  Søke i digitale kart for å finne barnehagen  Finne ut hvordan det var når bestefar var liten. | Gjennom hele året. | Alle ansatte |
| Medvirke i egen hverdag | Gjennom hele året | Ped. leder |
| Få en begynnende kjennskap til menneskerettighetene/  barnekonvensjonen | Gjennom hele året | Alle ansatte |
| Få erfaringer med solidariske handlinger | Gjennom hele året   * Hjertevekst * FORUT | Alle ansatte |
| Bli kjent med samisk kultur og nasjonale minoriteter | Gjennom hele året | Ped. leder |

**Antall, rom og form**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **Alle**  Et bilde som inneholder Grafikk, Tegnefilm, gul, grafisk design  Automatisk generert beskrivelseTemaene blir tilpasset barnets alder og utvikling. | Oppdage og undre seg over matematiske sammenhenger og begreper | Gjennom hele året | Alle ansatte |
| Bruke kroppen og sansene for å utvikle romforståelse | Gjennom temauker og hele året. | Ped. leder |
| Leke og eksperimentere med tall, mengde og telling  Eks.Bruke Mattemagisk.  Lage mønstre i Paint. Fotojakt etter former og tall. | Gjennom temauker og hele året. | Alle ansatte |
| Lære om størrelser og sammenligne, sortering og problemløsing  Puslespill og andre spill på skjem. | Gjennom hele året | Alle ansatte |
| «Matte på tvers» (Stjerneklubben) | To ganger i året | Ped. leder |

**Natur, miljø og teknologi**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **Alle**  **Et bilde som inneholder clip art, Grafikk, Barnekunst, design  Automatisk generert beskrivelse**Temaene blir tilpasset barnets alder og utvikling. | Oppleve og undre seg over naturens og dens mangfold | Gjennom alle årstidene | Alle ansatte |
| Gjøre enkle eksperimenter, teknologi og naturfenomener | Gjennom alle årstidene | Ped. leder |
| Få kunnskap om dyr og dyreliv | Gjennom temauker og hele året. | Ped. leder |
| Lære om naturvern og kildesortering | Gjennom temauker og hele året. | Ped. leder |
| **Et bilde som inneholder frukt, grønnsak, Naturlig mat, squash  Automatisk generert beskrivelse**Barna skal få støtte, kunnskap, ferdigheter og gode holdninger i sin digitale utvikling. | Gjennom hele året | Alle ansatte |
| Forhindre matsvinn | Gjennom hele året | Alle ansatte |
| Få kjennskap til menneskets livssyklus | Gjennom hele året | Alle ansatte |

**Kropp, bevegelse og helse**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **Alle**  Temaene blir tilpasset barnets alder og utvikling.  Et bilde som inneholder clip art, tekst, tegning, illustrasjon  Automatisk generert beskrivelse | Få kjennskap til kroppen, og utvikle bevissthet om egne og andres grenser. | I ulike temauker, og gjennom hele året | Ped. leder |
| Oppleve glede og mestring ved allsidig aktivitet (bruk av kroppen) både ute og inne. | Gjennom hele året | Alle ansatte |
| Utvikle gode vaner for hygiene | Gjennom hele året | Alle ansatte |
| Medvirke i mat- og måltidsaktiviteter, og motiveres til å spise sunn mat | Når barnet er ordensbarn, ved deltakelse mat-gruppe, og ellers i det daglige | Alle ansatte |
| Få en positiv oppfatning av seg selv, og bli kjent med egne følelser. | Gjennom hele året | Alle ansatte |
| Møte et godt psykososialt miljø som er inkluderende. | Gjennom hele året | Alle ansatte |

**Etikk, religion og filosofi**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **Alle**  Temaene blir tilpasset barnets alder og utvikling. | Bli kjent med grunnleggende verdier i kristen og humanetisk arv og tradisjon | Spesielt ved høytidene | Ped. leder |
| Bli kjent med ulike religioner og livssyn som er representert i barnehagen.  Utforsk i digitale medier.  Høre musikk fra ulike kulturer. | Gjennom temauker og hele året. | Ped. leder |
| Hjerte konturHjertevekst  Lage animasjon om å være en god venn ol. | Følge månedens hjertevekst-tema | Alle ansatte |
| Få erfaring med at forskjellighet og uenighet er ok. Solidaritet og respekt. | Gjennom hele året | Alle ansatte |
| Kunne undre seg over filosofiske spørsmål  Søk opp fakta på internett og bøker. | Gjennom hele året | Alle ansatte |

**Kunst, kultur og kreativitet**

|  |  |  |  |
| --- | --- | --- | --- |
| **HVEM** | **HVA (Barna skal)** | **NÅR** | **ANSVAR** |
| **Alle**  Temaene blir tilpasset barnets alder og utvikling. | Bli introdusert for ulike kunstneriske uttrykksformer, som gjenspeiler et mangfoldig samfunn og ulike tidsepoker | Gjennom temauker og hele året | Ped. leder |
| Få utrykke tanker og opplevelser ved hjelp av ulike teknikker og materialer  Eks. Lag film og ta bilder med digitale verktøy | Gjennom hele året | Alle ansatte |
| Få ta i bruk sin fantasi, kreativitet og skaperglede | Gjennom hele året | Alle ansatte |
| Bruke sang og musikk som kulturuttrykk  Bruk YouTube og iTunes | Gjennom hele året | Alle ansatte |
| Oppleve glede og stolthet over egen kulturell tilhørighet. | Gjennom temauker og hele året | Ped. leder |

**DAGSRYTME:**

|  |  |
| --- | --- |
| TID: | INNHOLD: |
| Kl. 06.45 | Barnehagen åpner |
| Kl.8.00 | Frokost |
| Kl. 06.45 – 11.00 | Lek inne/ute, samling og aktiviteter |
| Kl. 11.00 – 11.45 | Formiddagsmat |
| Kl. 11.45 - 14.15 | Lek ute/inne, hvile og aktiviteter |
| Kl. 14.00 – 14.30 | Ettermiddagsmat |
| Kl. 14.30 – 17.15 | Lek inne/ute |
| Kl. 17.15 | Barnehagen stenger. |

Et bilde som inneholder tegnefilm, clip art, Tegnefilm

Automatisk generert beskrivelse

**AKTIVITETSKALENDER**

|  |  |  |
| --- | --- | --- |
| **Aktivitet** | **Dato** | **Ansvar** |
| Ski- og akedag | Januar/februar | Ped. lederne |
| Samefolkets dag | Torsdag 6.2 | Ped. lederne |
| Karneval | Uke 7 | Ped. lederne + en Bua/assistent |
| Påskelunsj | Fredag 11.4 | To Bua/assistenter |
| Nederlands nasjonaldag | Mandag28.4. (27.4) | Ped. lederne |
| Fotografering | Mai/juni | Styrer |
| Sveriges nasjonaldag | Fredag 6.6 | Ped. lederne |
| Filippinenes nasjonaldag | Torsdag 12.6. | Ped. lederne |
| Sommerfest | Juni | Styrer og foreldrekontaktene |
| Sveits nasjonaldag | Fredag 1.8. | Ped. lederne |
| FN-markering m/ kafé | Torsdag 23.10 | Ped. leder + assistent. |
| Latvias nasjonaldag | Tirsdag 18.11 | Ped. lederne |
| Luciaopptog | Fredag 12.12 | Ped. lederne |
| Julemiddag | Onsdag 17.12 | Matansvarlig |

**ÅRSHJUL HØST**

Oppstart/bli kjent

Foreldremøte  **VINTER**

Barnesamtaler

Foreldresamtale **Lov om Årsplan** Juleforberedelser

FN-Dagen **barnehager Månedsplan** /advent

Brannvernuke **Rammeplan**  **Fagplan** Lucia

Skoleforberedende **Kvalitetsdukument** Nissefest

aktiviteter  Kirkebesøk

Kroppen Temafest

Trafikkopplæring Trafikk-opplæring

Innsamlingsaksjon, bistand Skoleforberedende

**Sosial**  **Språkutvikling** aktiviteter

**kompetanse** **Tidlig innsats**

**VÅR / SOMMER**

Påsketradisjoner

Foreldremøte

Barnesamtaler

Foreldresamtaler

Kroppen

17. mai, Norges nasjonaldag

Skoleforberedende

aktiviteter

Sommerfest

Trafikkopplæring

**SOSIAL KOMPETANSE**

Sosial kompetanse handler om å kunne samhandle positivt med andre i ulike situasjoner. Sosial kompetanse utvikles gjennom handlinger og opplevelser i alle situasjoner i løpet av dagen.

Vi fortsetter med prosjektet GLEDING og HJERTEVEKST. Vi setter fokus på det psykososiale miljøet, hvordan vi er mot hverandre og gir barna gode holdninger.



**Punktene i år er:**

**Vi trenger ikke være like**

**Vente på tur**

**Takke**

**Hilse**

# Andre dokumenter og nettressurser

1. Oppvekststrategien
2. Plan for psykososialt barnehagemiljø
3. Plan forebygging og avdekking av vold og seksuelle overgrep
4. [Plan for overganger](https://www.aurskog-holand.kommune.no/innhold/Barn-skole-og-familie/samarbeid-mellom-tjenester/overgangsordninger/)
5. Nettverk- og kompetanseplan for Oppvekst og utdanning
6. Digital læring i skole og barnehager
7. Nasjonale retningslinjer for mat og måltider i barnehage
8. Trafikksikker kommune - Trygg trafikk
9. Interne planer/dokumenter i virksomheten